Държавен вестник, бр. 77, 2013 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  77
II. Права и задължения на клиента/собственика
5. Клиентът/собственикът на имота се за­
дължава да осигури безпрепятствен достъп на 
упълномощени представители на оператора на 
газопреносната мрежа до съоръженията, където 
са монтирани или ще бъдат монтирани измер­
вателните уреди, собственост на оператора, за 
извършване на дейностите по т. 1.
6. Клиентът/собственикът на имота осигуря­
ва достъп на упълномощени представители на 
оператора в срок до един час след постъпило 
по телефон, факс или на място заявяване от 
страна на оператора или от упълномощения му 
представител.
7. Достъпът се осъществява в работно време 
от 8,30 до 17 ч. в присъствието на служител на 
клиента/собственика на имота.
8. При възникване на аварийни ситуации дос­
тъпът се осигурява незабавно след постъпило по 
телефон, факс или на място заявяване от страна 
на оператора, включително и извън времевия 
период по т. 7.
9. Клиентът/собственикът се задължава да 
опазва измервателните уреди, собственост на 
оператора на газопреносната мрежа, които са 
монтирани в имота му.
10. Клиентът/собственикът се задължава да 
уведомява незабавно упълномощените предста­
вители на оператора на газопреносната мрежа за 
настъпили установени отклонения от нормално­
то функциониране на съоръжението, където са 
монтирани измервателните уреди, включително 
и в резултат от намеса на трета страна.
11. Клиентът/собственикът се задължава да 
изпълнява всички указания на упълномощени 
представители на оператора на газопреносната 
мрежа по повод монтираните измервателни 
уреди за осигуряване на предписаните условия 
за безопасното им, надеждно и ефективно функ­
циониране.
12. Клиентът/собственикът се задължава да 
не променя схемата на свързване на съоръжени­
ята и измервателните уреди, да не преустройва, 
ремонтира или заменя елементи и функционал­
ни блокове от съоръженията и измервателните 
уреди, да не снема самоволно или поврежда 
съоръженията и средствата за търговско измер­
ване, нанесените означения и знаци, пломбите 
или други контролни приспособления, поставени 
от оператора на газопреносната мрежа или ком­
петентен държавен орган. При неизпълнение на 
това задължение и ако тези действия са създали 
условия за погрешно измерване на преминалите 
количества природен газ, клиентът/собственикът 
заплаща неустойка/компенсация на оператора в 
размер на пазарната стойност на природния газ 
за количество, което е разликата между мак­
сималната възможна консумация и измереното 
количество на измервателния уред за периода от 
датата на извършване на съответното действие до 
отстраняването му. Ако датата на извършване не 
може да бъде доказана, за такава се определя тази, 
за която има доказателство, че неправомерното 
действие не е било извършвано.
13. Клиентът/собственикът се задължава да 
съобщава на оператора на газопреносната мрежа 
за всяка промяна в собствеността на имота и/
или неговото предназначение.
14. Клиентът/собственикът се задължава да 
уведомява и съгласува с оператора на газопре­
носната мрежа извършването на ремонт, ре­
конструкция и/или модернизация на елементи 
и функционални блокове на съоръжението с 
оглед осигуряването на безопасно, надеждно и 
ефективно функциониране на съоръжението и 
измервателните уреди. В тези случаи клиентът/
собственикът следва да уведоми писмено опе­
ратора на газопреносната мрежа най-малко 20 
дни предварително, като съобщи техническите 
параметри на промените, а операторът е длъжен 
в 10-дневен срок от получаване на уведомлението 
да даде писмено становище.
15. Клиентът/собственикът има право да бъде 
информиран за графика и периода за извършва­
не на дейностите по монтиране, обслужване и 
поддържане на техническата изправност, провер­
ка, ремонт, замяна на средствата за търговско 
измерване, както и за отчитане и контрол на 
техните показания.
ІII. Общи положения
16. По смисъла на това споразумение:
16.1. „Отклонение от нормалното функцио­
ниране на съоръжението“ – събитие по време 
на експлоатация, при което дадено съоръжение 
не може да изпълнява предвидените функции 
съобразно действащите нормативи в резултат на 
възникнал отказ на елемент и/или функционален 
блок, отклонение от зададени параметри или 
грешна манипулация, което довежда до частично 
или пълно излизане на съоръжението от работно­
то му състояние или води до грешка в работата 
му и на средството за търговско измерване от 
нормалната му работа за предвидената употреба.
16.2. „Намеса на трета страна“ – действия на 
лица извън персонала на оператора на газопренос­
ната мрежа, довели до повреди в съоръжението 
и средството за търговско измерване, където са 
монтирани измервателните уреди.
16.3. Клиент/собственик – лице, в чийто имот 
са монтирани и/или ще бъдат монтирани уредите 
за търговско измерване.
16.4. Термините и съкращенията в Правилата 
за управление и технически правила на газо­
преносните мрежи, одобрени с Решение № 124 
от 19.08.2013 г. на ДКЕВР, са приложими и за 
това споразумение.
17. Споразумението влиза в сила считано от 
датата на подписването му.
18. Страните определят следните лица за свои 
упълномощени представители:
18.1. ЗА ЕКСПЛОАТАЦИОНЕН РАЙОН 
................. – ...................................................................
(трите имена, длъжност, адрес, телефон и факс)
..........................................................................................
18.2. ЗА РАЙОННА ДИСПЕЧЕРСКА СЛУЖ­
БА ............. – ............................................................
(трите имена, длъжност, адрес, телефон и факс)
..........................................................................................
18.3. ЗА СОБСТВЕНИКА НА ИМОТА ...........
.................................................................................
(трите имена, длъжност, адрес, телефон и факс)
..........................................................................................